הורגים את “דה קילינג”: לא תהיה עונה רביעית - סדרות - הארץ
הורגים את “דה קילינג”: לא תהיה עונה רביעית
אחרי שלוש עונות החליט ערוץ אי־אם־סי להפסיק את הפקת הסדרה. גם בסוף העונה הקודמת התקבלה החלטה דומה, אך אז הערוץ חזר בו
11.09.2013 13:29 עודכן ב: 13:39
ערוץ אי־אם־סי האמריקאי שוב ביטל את הפקת הסדרה "The Killing". ב-2012 החליטו בכירי הערוץ, המשדר גם את "שובר שורות" ואת "מד מן", לבטל את המשך הסדרה של היוצרת וינה סוד אחרי עונתה השנייה, אך אחר כך חזרו בהם ושידרו עונה שלישית. אף שהעונה השלישית של "דה קילינג" היתה מרשימה ומשמעותית, הוחלט כעת שלא להעניק לה עונה רביעית.
מאולפני פוקס, המפיקים את הסדרה, נמסר כי כי הם "גאים מאוד" ב”דה קילינג”. הם גם קרצו לחברת נטפליקס שאיפשרה את הפקת העונה השלישית, בתקווה שאולי תרצה להמשיך את הסדרה אצלה. "אנחנו במיוחד אסירי תודה על שהצלחנו לרקוח הסכם ייחודי בין אי־אם־סי לנטפליקס", אמרו באולפני פוקס. "אף על פי שהיינו שמחים להפיק עונה רביעית לאי־אם־סי, אולפני פוקס מודים לכל מי שהיה מעורב בסדרה המרגשת, כולל הצוות המבריק שלנו, בראשות מיריי אנוש, ג'ואל קינמן והשחקן מהעונה השלישית פיטר סארסגארד, וכן למפיקה הבכירה שלנו וינה סוד, ובמיוחד לכל המעריצים הנפלאים של ‘דה קילינג’, שהביעו את הערכתם לסדרה בשנות שידורה".
מתוך "דה קילינג"Carole Segal/AMC
מאיפה הסדרה הזאת נראית לי מוכרת 21.08.2013 כתבה זאת זמינה למנויים בלבד
שש דקות של קילינג 06.08.2013 כתבה זאת זמינה למנויים בלבד